204 Lignum

Super lignum onus portatur; ex ligno ignis mittitur; lignum liquores alterat; lignum nauigantes saluat.

De primo, 1 Pet. [2:24]: *Peccata nostra ipse* portavit *in corpore suo super lignum*. Peccata, id est, penam pro peccatis. Ibi est figura methonomia ut quando ponitur causa pro effectum.

De secundo, ex lignis crucis debemus in nobis diuinum amorem accendere.

¶ Figura ad hoc, 3 Reg. 17[:12]: *En colligo duo ligna*. Et in are de hoc igne dicitur Leu. 6[:12]: *Ignis in altari* meo *semper ardebit*.

De qua vide supra capitulo [174] Ignis.

De tercio, Eccli. 38[:5]:  *Nonne a ligno indul-* /f. 60vb/ *cata est aqua amara?* Nota ibi *Historiam* Exodi, quia per memoriam crucis dulcorantur tribulaciones seculi.

De quarto, Sap. 14[:5]: *Exiguo ligno* *credunt homines animas suas, et transeuntes mare per ratem liberati sunt*. Sic patet in latrone cum Christo crucifixo quam velociter transiit ad paradisum. Ideo potest dici illud Sap. 14[:7]: *Benedictum lignum per quod fit justitia*. Nam lignum est vite hiis qui apprehendere eam sicut salus; est fugitiuo apprehendere cornu altaris sicut patet de Joab, [3 Reg. 2:28].

¶ Item, crux dicitur lignum vite et racione fructus et racione effectus. Racio fructus quia ex fructu arbor nomen accipit. Olim crux solebat portare fructum corruptum, Deut. 21[:23]: *Maledictus* omnis *qui pendet in ligno*. Sed modo portat fructum in te.

Item, racione effectus quia confert vitam habentibus, Prou. 11[:30]: *Fructus justi lignum (vite).* Ade recipit et copiosior fuit emenda quam delictum. Et sic homo recuperat iuste per crucem vitam quam amiserat, 1 Pet. [2:24]: *Peccata nostra pertulit in corpore suo super lignum*.

¶ Tercio, per lignum crucis vita conseruatur hiis qui habent vitam. In cuius lignum aliis volens carere visco et laqueo volat alte a terra expandendo alas in modum crucis. Sic crux Christi saluat hominem ei adherentem a visco voluptatis et a laqueo cupiditatis. Ideo merito dicitur lignum vite quod ponitur in medio paradisi, id est, ecclesie militantis ut quilibet possit eam accingere. Sed hic nota quod qui debeat viuificari per crucem requiritur quod apprehendat et ei adhereatur. Sic videmus quod medicina quantumcumque efficax nisi natura cooperetur. Sic nec crux cuiuscumque afflictionis reddit vitam anime nisi voluntas acceptet.

¶ Exemplum de Antiocho, [2] Macc. 9[:5], qui quamuis dura pateretur non salluabatur. Ergo secundum consilis, Can. 7[:8]: *Ascendam in palmam, et apprehendam fructus ejus*. Nam in superiore parte arboris sunt fructus maturiores et dulciores, sic in incepcione crucis, penitencie sunt fructus accepti, sed in consummacione sunt fructus dulces.

¶ Hic nota quod diuites seculi libenter comedunt fructus bonos, sed non libenter ascendunt arbores. Sic catus diligit piscem, sed non uult madefacere pedes.

¶ Circa tercium, nota quod cecus indiget ductore quem teneat per vestem uel per baculum, sed genus humanum per peccatum erat excecatum et datus est ei ductor in incarnacione quem oportet quod homo sequatur aut per vestem innocencie quod si non possit saltem per baculum penitencie. *Beatus qui tenebit et allidet [parvulos tuos ad petram]*, Psal. [136:9]. Hic est etiam aduertendum quod qui bene et secure, sed debet tenere. Requiritur quod adhereat pedibus affectionis et manibus operationis, alioquin si resoluat manum propter pruritum delectionis facile poterit cadere. Si ergo genus humanum fuit dampnatum ex hoc quod mulier cepit fructum de eo sicut patet, Gen. 3[:6]. Sed et genus humanum fuit saluatum quando lignum suscepit fructum de muliere. Ideo Sap. 14[:7] dicitur, *Benedictum lignum per quod fit justitia*.

¶ Nempe iustitia est virtus qua redditur vnicuique per suum est. Mulier reddidit ligno quod mulier abstulit de ligno, scilicet,

fructum pro fructu, fructum ventri pro fructu arboris. Hic potest notari quod scribit Magister in *Historia* super 3 libro Reg. [10:1], de regina Saba que vidit in domo Salomonis lignum in quo suspendendus erit Christus, etc. Et potest ista dici quam vidit Daniel 4[:7-9]: *In medio terræ*, id est, in Jerusalem, *et altitudo* est *nimia*, vsque ad *celum*, quia per crucem celum replent est sanctis, et sequitur *esca vniuersorum in ea*, id est, Christo. *Subter eam habitabant animalia*, id est, animales, *et in ramis eius volucres*, id est, contemplatiui, etc. Hec crux figurata est per *ligna* que collegit *mulier vidua*, 3 Reg. 17[:10] que ad litteram fuerunt duo. Vnum in longum et vnum in latum translacio cumque dualitas signat caritatem. Et hic nota quod mulier collegit hec ligna famis tempore ut friget sibi cibum, sic Christus in cruce frictus est nobis cibus quo reficimur antequam moriamur. Iccirco figurata est crux per lignum quod vidit Joannes, Apo. 22[:2], quod stetit *ex vtraque parte* *fluminis*, id est, fluxibilis mundi, scilicet, in parte prosperitatis et in parte adversitatis et afferebat /f. 61ra/ fructus per sui generis menses quia semper reperitur fructus in cruce.

Item, hoc est lignum quod sub Eliseo natauit in aqua et extraxit ferrum, 4 Reg. 6[:5-7]. Secundum Aulum Gellium, ferreum est qui cadit sepe in fluxum aque, sed per crucem emergit.

Item, crux figuratur per duo ligna que coiunxit Ezechiel propheta per transuersum, Ezech. 37[:19].

¶ Item, hoc est lignum cedrinum quod offerebatur cum cocto et isopo, tinctis *in sanguine passeris* in vno lati pro emundacione leprosi, Leu. 14[:6].

Item, hic est *lignum quod* vidit Habacuc 2[:11] *inter juncturas ædificiorum*. Quia crux est media inter edificium ecclesie militantis et triumphantis que duo coniungit adinuicem.

Item, figuratum est per palam quem erexit Moyses cum serpente eneo ad sanacionem percussorum, Num. 21[:8-9].

¶ Item, crux est cithara Dauid per cuius signum sonum fugatur malus spiritus. [1 Reg. 16:16].

Item, est baculus Jacob in quo Christus rediit ad patriam suam, id est, ad celum *cum duabus turmis*, id est, angelis et hominibus, Gen. 32[:10]. Et 1 Reg. 17[:40] cum baculo et quinque lapidibus deuicit Philistium, sic Christus in cruce de quinque uulneribus deuicit diabolum. Hunc baculum expedit nobis habere in manibus in egressu de mundo sicut dicitur Exod. 21[:19] vitis ex sua fragilitate in terram cederet nisi foret baculo sustentata, sic homo fragilis in peccatum caderet nisi cruce sustentaretur.

Item, dicit Jacobus de Vitriaco, quod si lupus prosequatur hominem et homo figat baculum inter ipsos lupus non prosequitur vlterius. Sic si fiat signum crucis inter hominem et diabolum. Vnde Bernardus, magna securitas homini bajulare signum crucis. Timet enim diabolus videns signum quo erat percussus.

Item, dicit Solinus de cirogillo, scilicet, squirillo, qui si non habet bona pascua in terra sua applicat se ad aliquod ligniculum in mari et erecta cauda tanquam pro velo, pertransit mare vsque ad meliora pascua. Sic homo hic carens bonis pascuis applicet se ad lignum crucis, erigat mentem, et perueniet ad pascua, Sap. 14[:5]: *Exiguo ligno credunt homines animas suas, et transeuntes mare per ratem liberati* sumus.

¶ Item, legitur in *Historia tripartita*, liber 6, c. 83, quod cum Julianus Apostata procurasset Judeos contra Christianos dando eis licencia reedificandi templum, quod factum est in die dissipatum est. Nocte ignisque egrediens de fundamentis fodientis concremiscuit, porticus cadens dormientes oppressit. Sequenti die signum crucis in celo apparuit[[1]](#endnote-1) splendens, set in vestibus hominum Judeorum apparuit obscurum, quod videntes multi Judeorum conuersi sunt ad fidem.

¶ Item, lignum crucis amaritudinem euacuat, Exod. 15[:25]: *misisset lignum in aquas* amasras.

Item, a periculis liberat, Sap. 14[:5]: *Exiguo ligno credunt animas suas*.

Item, infernitates sanat, Joan. 5[:4]: *Qui prior descendisset in piscinam* sanabatur. Hoc creditur fuisse virtute ligni crucis quod ibi enatabat.

1. apparuit ] *add*. ~~obscurum quod~~ F.128. [↑](#endnote-ref-1)